Human Rights Watch, FNs høykommissær for menneskerettigheter og FNs spesialrapportør for retten til helse har alle gått ut med anbefalinger om å avkriminalisere bruk og besittelse av narkotika i 2014 og 2015. Verdens helseorganisasjon har i tillegg til avkriminalisering anbefalt at pålagt behandling forbys. UNAIDS har anbefalt at man slutter med pålagte rusprøver. FNs kontor for narkotika og kriminalitet skulle komme med en liknende anbefaling i oktober 2015, men anbefalingen ble trukket i siste øyeblikk.